CELEX: 31981D0490
Language: el
Date: 1981-05-14 00:00:00
Title: 81/490/ΕΟΚ: Απόφαση τής Επιτροπής τής 14ης Μαΐου 1981 βάσει τής οποίας εξουσιοδοτούνται τό Βασίλειο τού Βελγίου, τό Μεγάλο Δουκάτο τού Λουξεμβούργου καί τό Βασίλειο τών Κάτω Χωρών νά εξαιρέσουν από τήν κοινοτική μεταχείριση τίς πλεκτές πυζάμες γιά άνδρες καί μικρά παιδιά, καταγωγής Ρουμανίας (Τα κείμενα στην γαλλική και ολλανδική γλώσσα είναι τα μόνα αυθεντικά)

Avis juridique important

|

31981D0490

81/490/ΕΟΚ: Απόφαση τής Επιτροπής τής 14ης Μαΐου 1981 βάσει τής οποίας εξουσιοδοτούνται τό Βασίλειο τού Βελγίου, τό Μεγάλο Δουκάτο τού Λουξεμβούργου καί τό Βασίλειο τών Κάτω Χωρών νά εξαιρέσουν από τήν κοινοτική μεταχείριση τίς πλεκτές πυζάμες γιά άνδρες καί μικρά παιδιά, καταγωγής Ρουμανίας (Τα κείμενα στην γαλλική και ολλανδική γλώσσα είναι τα μόνα αυθεντικά)  

Επίσημη Εφημερίδα αριθ. L 189 της 11/07/1981 σ. 0050

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 14ης Μαΐου 1981  βάσει της οποίας εξουσιοδοτούνται το Βασίλειο του Βελγίου, το Μεγάλο Δουκάτο του Λουξεμβούργου και το Βασίλειο των Κάτω Χωρών να εξαιρέσουν από την κοινοτική μεταχείριση τις πλεκτές πυζάμες για άνδρες και μικρά παιδιά, καταγωγής Ρουμανίας  (Τα κείμενα στη γαλλική και ολλανδική γλώσσα είναι τα μόνα αυθεντικά)  (81/490/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 115 πρώτο εδάφιο,  την απόφαση 80/47/ΕΟΚ της Επιτροπής της 20ής Δεκεμβρίου 1979 περί των μέτρων επιτηρήσεως και προστασίας τα οποία τα Κράτη μέλη δύνανται να εξουσιοδοτηθούν να λάβουν έναντι της εισαγωγής ορισμένων προϊόντων καταγωγής τρίτων χωρών τα οποία τίθενται σε ελεύθερη κυκλοφορία σε άλλο Κράτος μέλος (1), και ιδίως το άρθρο 3,  Εκτιμώντας:  ότι, στις 8 Μαΐου 1981, οι κυβερνήσεις των χωρών της Μπενελούξ υπέβαλαν αίτηση, βάσει του άρθρου 115 πρώτο εδάφιο της συνθήκης, στην Επιτροπή των Ευρωπαϊκών Κοινοτήτων προκειμένου να εξουσιοδοτηθούν να εξαιρέσουν από την κοινοτική μεταχείριση τις πλεκτές πυζάμες για άνδρες και μικρά παιδιά των κλάσεων 60.04 Β IV του Κοινού Δασμολογίου κατηγορία 24, καταγωγής Ρουμανίας, τα οποία τίθενται σε ελεύθερη κυκλοφορία στα λοιπά Κράτη μέλη·  ότι η εισαγωγή στην Κοινότητα των εν λόγω προϊόντων, καταγωγής Ρουμανίας, αποτέλεσε αντικείμενο συμφωνίας την οποία διαπραγματεύθηκε η Κοινότης με τη χώρα αυτή· ότι, στο πλαίσιο αυτής της συμφωνίας, η Ρουμανία δεσμεύθηκε να θεσπίσει όλες τις αναγκαίες διατάξεις για να περιορίσει τις εξαγωγές της των εν λόγω προϊόντων, με προορισμό την Κοινότητα, έως ορισμένα ανώτατα όρια·  ότι, προκειμένου να θέσει σε εφαρμογή τη συμφωνία αυτή και για να λάβει υπόψη τα ιδιαίτερα χαρακτηριστικά της, το Συμβούλιο, με τον κανονισμό (ΕΟΚ) αριθ. 3063/79 (2), καθιέρωσε ειδικό κοινό καθεστώς για τις εισαγωγές των εν λόγω υφαντουργικών προϊόντων·  ότι υφίστανται ανισότητες στις συνθήκες στις οποίες υπόκεινται επί του παρόντος οι εισαγωγές των εν λόγω προϊόντων στα διάφορα Κράτη μέλη και ότι η ομοιομορφία των συνθηκών αυτών εισαγωγής είναι δυνατόν να επιτευχθεί μόνο σταδιακά· ότι οι διαφορές που υφίστανται στα μέτρα εμπορικής πολιτικής που εφαρμόζουν τα Κράτη μέλη προκάλεσαν εκτροπές στο εμπόριο και ότι οι χώρες της Μπενελούξ έχουν αποδεχθεί, από την 1η Ιανουαρίου 1981, τη θέση σε ελεύθερη κυκλοφορία των εν λόγω προϊόντων, καταγωγής των εν λόγω τρίτων χωρών, για ποσό που αντιπροσωπεύει περίπου το 33 % του άμεσου μεριδίου·  ότι, όσον αφορά την κατάσταση στο σχετικό κλάδο της βιομηχανίας, σύμφωνα με τις πληροφορίες που έχει συγκεντρώσει η Επιτροπή όσον αφορά τις κατηγορίες 24 και 25, οι άμεσες εισαγωγές του προϊόντος αυτού, καταγωγής τρίτων χωρών, αυξήθηκαν από 5 339 000 τεμάχια κατά το 1978 σε 6 911 000 τεμάχια κατά το 1979 και σε 5 963 000 τεμάχια κατά το 1980·  ότι οι τιμές των εν λόγω προϊόντων καταγωγής Ρουμανίας είναι περίπου κατά 44 % χαμηλότερες από τις τιμές παρομοίων προϊόντων στην Μπενελούξ·  ότι, σύμφωνα με τις πληροφορίες που έχει συγκεντρώσει η Επιτροπή, η παραγωγή παρόμοιων προϊόντων των κατηγοριών 24 και 25 στη Μπενελούξ μειώθηκε από 2 102 000 τεμάχια κατά το 1979 σε 1 937 000 τεμάχια κατά το 1981· ότι το ποσοστό της εσωτερικής αγοράς του προϊόντος αυτού μειώθηκε από 23,65 % κατά το 1978 σε 21,15 % κατά το 1979·  ότι το απασχολούμενο στον σχετικό τομέα προσωπικό μειώθηκε σημαντικά·  ότι η πραγματοποίηση άλλων εμμέσων εισαγωγών , που αναμένεται να προστεθούν σε εκείνες που έχουν ήδη πραγματοποιηθεί, ενδέχεται να επιδεινώσει αυτές τις δυσκολίες και να παραβλάψει την επίτευξη των στόχων που επιδιώκονται με τα προαναφερθέντα εμπορικά μέτρα·  ότι δεν είναι δυνατόν να εφαρμοσθούν βραχυπρόθεσμα οι μέθοδοι με τις οποίες τα άλλα Κράτη μέλη θα ήταν δυνατό να παράσχουν την απαραίτητη συνεργασία·  ότι, υπό τις συνθήκες αυτές, κρίνεται σκόπιμο να επιτραπεί η εφαρμογή των μέτρων προστασίας του άρθρου 115 πρώτο εδάφιο με τους όρους που καθορίζονται στην απόφαση 80/47/ΕΟΚ, και ιδίως στο άρθρο 3·  ότι, δεδομένου ότι εκκρεμεί νόμιμα ενώπιον των αρχών του Κράτους μέλους το οποίο έχει υποβάλει την αίτηση τίτλου εισαγωγής για ποσότητα 35 520 τεμαχίων, δεν είναι δυνατόν να εγκριθεί η αίτηση του Κράτους μέλους με τη χορήγηση παρόμοιας άδειας,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Το Βασίλειο του Βελγίου, το Μεγάλο Δουκάτο του Λουξεμβούργου και το Βασίλειο των Κάτω Χωρών εξουσιοδοτούνται να εξαιρέσουν από την κοινοτική μεταχείριση τα προϊόντα που αναφέρονται κατωτέρω καταγωγής Ρουμανίας και τα οποία τίθενται σε ελεύθερη κυκλοφορία στα άλλα Κράτη μέλη και για τα οποία έχουν υποβληθεί αιτήσεις τίτλων εισαγωγής μετά τις 4 Μαΐου 1981.  1.2 //   //   // Κλάση  του Κοινού  Δασμολογίου   // Περιγραφή εμπορευμάτων   //   //   // 60.04 Β IV Κώδικας NIMEXE:  60.04-47, 73  Κατηγορία: 24  // Πυζάμαι πλεκταί, εκ βάμβακος εκ συνθετικών υφαντικών ινών δι' ανδρας και μικρούς παίδας  //   //  Άρθρο 2  Η παρούσα απόφαση ισχύει μέχρι τις 31 Οκτωβρίου 1981.  Άρθρο 3  Η παρούσα απόφαση απευθύνεται στο Βασίλειο του Βελγίου, στο Μεγάλο Δουκάτο του Λουξεμβούργου και στο Βασίλειο των Κάτω Χωρών.  Έγινε στις Βρυξέλλες, στις 14 Μαΐου 1981.  Για την 'Επιτροπή  Wilhelm HAFERKAMP  Αντιπρόεδρος  (1) ΕΕ αριθ. L 16 της 22. 1. 1980, σ. 14.  (2) ΕΕ αριθ. L 347 της 31. 12. 1979, σ. 1.